open-index/open-wikipedia-markdown huggingface dataset:
Ray Verhaeghe

**Ray Verhaeghe** (Toeroet, 19 moarte 1926) is e West-Vlamschn acteur. Ne volgde zyn lagere schole in Toeroet en deed zyn humaniora ut in Latijn-Grieks. Ne ging eerst na 't conservatorium in Brugge en toene na dien va Gent. in 1956 studeerde y af in Antwerpn. Ne et 4 kinders en 12 kleinkinders.

## Rolln
'n Is vooral bekend va zyn rolle als Albert ut Familie. Ne speelde ook nog byrolln in ounder ander Postbus X, De Collega's, Wij, heren van Zichem en Kapitein Zeppos.
Emiel Lauwers

thumb|<center>Emiel Lauwers
**Emiel Lauwers** (Iengelmunstr, 24 meie 1858 - 1921) was e Vlamschn dokteur en ne was ook actief vo de Vlamse cultuur. 

Je gienk t'hôpe met Albrecht Rodenbach noa 't Klêen Seminoarie in Roeseloare en je richtte met Hugo Verriest de gazette *De nieuwe tijd* ip. 

Je was ook en uutmuntende chirurg en vertoalde verschillige boekn noa 't Nederlands.
Herman (vôornoame)

**Herman** is e Germaansche vôornoame. Ne betekent *legerman* of *kryger*.

## Bekende West-Vlamsche Hermans
* Herman Leenders
* Herman Roelstraete
1858

1855 - 1856 - 1857 - **1858** - 1859 - 1860 - 1861
't Joar **1858** is 't 58e joar in de 19e eeuwe volgenst de christelikke joartellienge.
## Geboorn
;meie
* 24 - Emiel Lauwers
## Gestorvn
1921

1918 - 1919 - 1920 - **1921** - 1922 - 1923 - 1924
't Joar **1921** is 't 21e joar in de 20e eeuwe volgenst de christelikke joartellienge.
## Geboorn
;juli
* 15 - Roger Raveel, Vlamsche kunstnoare
;december
* 1 - Jean-Léon Huens, Belgischn illustrateur
## Gestorvn
* Emiel Lauwers, West-Vlamschn dokteur, vertoaler en flamingant
Robert II van Artois

**Robert II van Artois** of van Artesië (17 september 1250 – Kortryk 11 juli 1302) was een postume zeune van graaf Robert I van Artois en Mathilde van Brabant (en dus een klêenzeune van de Fransche keunink Lodewyk VIII), en was graaf van Artesië van by z'n geboorte.

In 1270 deed y mee an de achtste kruustocht no Tunis. In 1296 versloegt y de Iengelse in Aquitanië. Ip 20 ogustus 1297 versloegt y in Bulskamp by Veurne de Vlamingn woadeure dan de Fransche 't graafschap kunn bezettn. In die Slag by Bulskamp sneuveldige z'n zeune Philippe van Artois ip 20 ogustus 1297. Je stierf e joar loater.

Robert II was een nounkel van de Fransche keuniginne Joanna I van Navarra en wierd beschouwd ols de beste bevelebber van Frankryk.  't Was ton oak logisch dat de Fransche keunink Filips den Schoonn em an 't oofd stelde van 't ridderleger da de Vlamingn in 1302 een lestje moest lêern. Moa de slag ip den 11ste juli, die loater de Guldnspoornslag genoemd wierd, is den oundergank gewordn van 't Fransche leger en van Robert van Artois zelve.  Ip 't moment dat y kost in de Vlamsche rangn deurebreekn wierd y deur Willem van Saeftinghe van z'n peird gesleegn.  Volgenst sommigste kroniekschryvers wildet y em overgeevn, mo kendn de Vlamingn gin genade.  

Robert II trouwde in 1262 in Parys me Amicie van Courtenay. Under jounges:
*Mahaut (of Mathilde) (1268–1329)
*Philippe (1269–1298). Zyn zeune Robert III claimde den titel van groaf van Artois.
*Robert (1271, jounk gestorvn)
Achter 'n dôod van Amicie ist ie nog twi kis getrouwd: in 1277 met Agnes van Dampierre en in 1298 me Marguerite van Avesnes, dochter van Jean I van Avesnes en klêendochter van Margaretha van Constantinopel. 

Robert sneuvelde ip 11 juli 1302, in de Guldnspoornslag. Angezien zyn êenigste zeune Philippe ol idder gestorvn was en hem dus nie kost ipvolgn, begost er e stryd tusschn Philippe zyn zeune, Robert III, teegn zyn tante Mahaut.
Êeste Klasse 2007-2008

De Belgische **Êeste Klasse** es de ôogste voetbolklasse in België. Het sezoen 2007 - 2008 es begonn ip 3 ogustus 2007 en endigt ip 10 meie 2008. 

## Ploegen in êeste klasse
De êeste klasse bestoat ut 18 voetbolploegn. In het sezoen 2007 - 2008 zyn da:
*Club Brugge KV
*RSC Anderlecht
*KRC Genk
*R.Standard de Liège
*R Charleroi SC
*KAA Gent
*KSC Lokeren Oost-Vlaanderen
*KVC Westerlo
*K.Sint-Truidense VV
*SV Zulte Waregem
*FC Molenbeek Brussels Strombeek
*R.Excelsior Mouscron
*Germinal Beerschot Antwerpen
*Cercle Brugge KSV
*RAEC Mons
*KSV Roeselare
*FCV Dender EH
*KV Mechelen

Dender en KV Mechelen zyn de nieuwe ploegn in de êeste klasse. Ten ipzichte van vôrig joare zyn K Lierse SK en KSK Beveren verdweenn.

## Uutsloagn
1250

1247 - 1248 - 1249 - **1250** - 1251 - 1252 - 1253
't Joar **1250** is 't 50e joar in de 13e eeuwe volgenst de christelikke joartellienge.
## Geboorn
;september
* 17 - Robert II van Artois
## Gestorvn
;februoari
* 8 - Robert I van Artois
Groaf-Jansdyk

De **Groaf-Jansdyk** is een dyk die gebouwd is round 1405 in ipdracht van groaf Jan zounder Vrees, als gevolg van een grote overstrominge in 1404, den Eestn Sint-Elizabethsvloed. Deur die catastrofe zyn d’r in ‘t West-Vloandern en Zêeuws-Vloandern van nu circa 3000 ha land verloren gegoan. 

Jan zounder Vrees gaf ton ’t bevel de oude bestoande zeedykn te verbindn tot één grote dyk die deureliep van Duunkerke tot Sas van Gent. 

De groaf-Jansdyk bestoat nu nog alsan gedeeltelik.
Ingveoons

thumb|Verspreidienge van de vuuf Germoansche hoofdgroepn in d' 1e eeuwe achter Chr.
Et **Ingveoons** of **Noordzeegermoans** es de benoamienge vo typische kenmerkn van bepoalde West-Germoansche toaln die lanks de Noordzee gesprookn èn gewist.

## Ingveoonsche toaln
D'Ingveoonsche toaln zyn die toaln die d'Ingveoonsche klankverschuviengn in meer of mindere moate gekend èn.
* Iengels: et Oudiengels wos de toale van d'Angeln en Saksn die in de 5e eeuwe 't Kanoal èn overgestookn en Groot-Brittannië èn veroverd
* Saksisch: e groot deel èt ook mègedoane an de veroverienge van Groot-Brittannië, de reiste es achtergebleevn in 't noordn van Duutsland
* Fries
* Ollands
* West-Vlams 
* Zêeuws

't Iengels, 't Fries en 't Saksisch èn de toalvernieuwiengn 't meest van ol oundergoan.

Toalistorici zien in 'n Ingveoonschn invloed up 't West-Vlams e bewys dat 'n invloed van de Friezn in d'eeste eeuwn tot an Vloandern kwam.

## Kenmerkn

Legende:
OE: Oudiengels, OF: Oudfries, OOD: Oudoogduuts, OS: Oudsaksisch, MND: Middelnederduuts, ONed: Oudnederlands, OHol.: Oudhollands, OVl.: Oudvlams.

### Werkwoordvervoegieng: Einheitsplural
De werkwoordvervoegiengn van 1e, 2e en 3e persoon meervoud volln t'ope.

### Deflexie
't Verschil tusschn datief en accusatief by persoonlikke voornoamwoordn ienkelvoud es weggevolln.

(*) *Vroegnieuwiengels*, *verouderd*

### Verlies nazoaln medeklienker mè compensatorische rekkienge
Verlies van den nazoaln medeklienker in /mf/ /ns/ /nth/ mè rekkienge van d'n vorigen klienker lik gevolg

### Wederkerend voornoamword
In tegenstellienge tot d'andre West-Germoansche toaln kenn Ingveoonsche toaln gin afzounderlik word voor 't wederkerende voornoamword in den derdn persoon.

(*) *zich* es e Duuts leenword sinsn de loate Middelêeuwen.

### Verschuvienge g → j
De verschuvienge van g noa j deed em ollene voor in 't Iengels en 't Fries. Vo toalkundigen es dat e belangrik argument vo die twee toaln t'ope te steekn in nen apartn toalgroep, et Anglo-Fries.

(*) Middeliengels
(**) yield = upbriengste

### Verschuvienge k → tsj
De verschuvienge van k noa tsj noemt ook wel **palatalisoasje**.

### Ountroundienge u → i → e

(*) Da wilt nu zeggn *woaterplasse*.

## Oorsproung van de noame
De noame *Ingveoons* es ofkomstig van *Ingvaeones*. Da wos de noame die de Romeinschn schryver en istoricus Tacitus gegeevn èt an sommige Germoansche stammn lik de Angeln, Friezn en Saksn.

In de 1e eeuwe n.C. wos et Germoans van die stammn nog en eeneidstoale. 't Gebruuk van de term *Ingveoons* vo bepoalde klankverschuviengn binn et West-Germoans dateert uut de 19e eeuwe.
Franschn Westoek

thumb|<center> Franschn Westoek 
De **Franschn Westoek** is e landstreke in Frankryk. Et is 1.443&nbsp;km² groot en 't weunn 380 000 menschn. 't Makt dêel uut va Frans-Vloandern en komt à peu près overeen mei 't arroundissement Duunkerke in et Noorderdepartement.

## Geschiedenisse
In de Fransche Westoek wordn er nog Vlamsche dialectn gesprookn. Vroeger was 't een deel van Vloandern, moa tussn 1659 en 1678 werd et veroverd deur Lodewyk XIV en by Frankryk ingelyfd. Ondanks de Fransche overeersinge bleevn ze Vlams klappn. Binst de Fransche Revolutie werd wel geprobeerd vo iedereen Frans te loatn klappn. Juste in de klene dorptjes wordt er nu nog Vlams geklapt.
Michael Jackson

* den Amerikoansen zanger, zie: Michael Jackson (zanger)
* den Britsen bier- en whiskykenner, zie: Michael Jackson (bierkenner)
950

947 - 948 - 949 - **950** - 951 - 952 - 953
't Joar **950** is 't 50e joar in de 10e eeuwe volgenst de christelikke joartellienge.
## Gebeurtenissn
*Rôzebeke wordt gesticht.
## Geboorn
*Guido van Anderlecht (ca. 950)
## Gestorvn
;november
*22 - Lotharius II van Italië
1066

1063 - 1064 - 1065 - **1066** - 1067 - 1068 - 1069
't Joar **1066** is 't 66e joar in de 11e eeuwe volgenst de christelikke joartellienge.
## Gebeurtenissn
*D'eeste schriftelijke bewyzen va de stad Rôzebeke die tot nu to gevoundn zyn.
*Slag van Hastings
## Geboorn
## Gestorvn
Parys-Tours

**Parys-Tours** es e eendagsklassieker i Frankryk die gereedn wordt in oktober. Seders 2005 is de wedstryd en ounderdêel va de UCI Pro-tour.

Parys-Tours wordt gereedn in oktober en antinsn ester ton dikke mist en e koudn erfstwind. Mêestal ester ton ôok e massasprint, want mè de wind es't bikkans ounmeugelyk vo te vluchtn. Grote roundecoureurs doen der ook nie an mee; mêestol zyn 't coureurs die e slicht sezoen en gereedn die doar nog 'ntwuk an probeern te doene. 

## Recente winnoars

## West-Vlamsche winnoars
* 1923: Paul Deman
* 1934: 1936 en 1937: Gustave Danneels
* 1946 en 1947: Briek Schotte
* 1958: Gilbert Desmet
* 1964, 1966 en 1968: Guido Reybrouck
* 1972: Noël Vantyghem
* 1975: Freddy Maertens
* 1993: Johan Museeuw
* 2014 en 2019: Jelle Wallays
Bôomvalke

De **bôomvalke** (*Falco subbuteo*) es nen rôofveugel uut de familie van de valkachtign.

## Uutzicht
De bôomvalke es een klêen valkse, ie gelykt een bitje ip de slechtvalke moar ie es dus klinder. Ie eit ôok nen vee langere steirt als de slechtvalk. Zyn witte koake es echter vrêe gelyk. Zyn broek es bruunrôod. De mannekes en de vrouwkes zien der 't zelfste uut, moar et vrouwke es een bitje grôter.

## Verspreidienge
Ge vindt de veugel vôorol ip oopn plekkn mè vee woater, lyk moerassn, veengebiedn en heideveldn. In West-Vloandern keun je ze bievôorbeeld vindn in De Goavers. Ie koomt ier in de zomer, moar in de winter goat ie overwintern in Afrika.

## Eetn
De bôomvalke es nen echte rôofveugel, en ie joagt ip spectaculaire maniere ip rappe veugels gelyk de zwoaluwe. Andere veugels da't ie geirn eet zyn piepers, kwiksteirtn, lêeuwerikn en sprêeuwn. Moar ie zoe ôok ne kêe een libelle durvn ipeetn.

## Leevnswyze
De bôomvalke makt nie zelve zyn nest, moar ie gebruukt oude kroaienestn. Achter da't ie were gekoomn es van Afrika begunt ie redelyk loate te broedn: ze leggen gin eiers in meie, moar begun juni. Ze leggn oungeveer 3 eiers, die achter 4 weekn uutkoomn. 4 weekn loater keun de joungn vliegn en nog ne kêe 45 doagn loater keun ze zelfstandig joagn.
Jan zounder Vrees

**Jan zounder Vrees** (Dijon, 28 meie 1371 – Montereau 10 september 1419) was groaf van Nevers van 1384 tout 1404, hertog van Bourgondië van 1404 tout 1419, groaf van Charolais van 1404 tout 1405, en groaf van Vloandern, Artesië en Franche-Comté van 1405 tout an z'n dôod. Je was den êeste zeune van Filips de Stoutn en Margaretha van Male. Je dankt zyn lapnoame an z'n dêelnoame an de kruustocht teegn de Ottomoanse sultan in 1396.

Jan zounder Vrees is in 1385 ip dertienjoarige leeftyd getrouwd me Margaretha van Beieren-Straubing, een dochter van Albrecht van Beieren, groaf van Henegouwn, Holland en Zêeland, van 't Huus Wittelsbach, vo zyn poziesje in de Lêge Landn te versterkn. 

Ip de zelfstn dag trouwde z'n zuster met de zeune van de zelfste groaf. Dien dubbeln trouw legde de groundslag van de loatere êenmoakienge van de Nederlandn.

Juste lik zyn voader Filips de Stoutn was Jan zounder Vrees nie styf vele in Vloandern en wast 'n mêer bezig met de Fransche polletiek. 

Die machtstryd et em uutendelik zyn leevn gekost. In 1419 ist'n ip de brugge van Montereau deur polletieke teegnstrevers vermôord, tegoare me zyn lyfwacht. 

Ook z'n twi broers Anton en Filips zyn ip 'n gewelddoadige maniere an under ende gekomn in de slag by Azincourt teegn d'Iengelsche in 1415.

Jan zounder Vrees is ipgevolgd deur zyn zeune Filips de Goein.

thumb|left|250px|<center>De bezittiengn van Jan zounder Vrêes (oranje)<br /> Van zyn broers Anton van Bourgondië (purper) en Philippe II van Nevers (groen)

## Varia
*De Groaf-Jansdyk an uze kust is noar em vernoemd.
*In 'n poar volkssoagn in Antwerpn ist er sproake van 'n anderen Jan zounder Vrees.
1371

1368 - 1369 - 1370 - **1371** - 1372 - 1373 - 1374
't Joar **1371** was e geweun joar die begost ip e woensdag in de Julioansche kalender.
## Gebeurtenissen
thumb|Hertog Edward van Gelre wordt in de Slag by Baesweiler doodgeschootn
* 22 februoari - Robert II wordt keunink van Schotland, achter den dood van zyn nounkel, David II.
* 22 ogustus - Slag by Baesweiler: Wenceslaus I van Luxemburg, as hertog van Broabant, wordt versleegn deur Willem II van Gulik gesteund deur Edward van Gelre. Wenceslaus en Willem I van Namen wordn gevangn gezet, Edward sneuvelt.
* 21 september - Jan van Gent, zeune van keunink Edward III van Ingeland en Filippa van Henegouwn, hertrouwt mè Constance van Castilië.
## Geboorn
* 23 april - Willem II, markgroaf van Meißen
* 28 meie - Jan zounder Vrees
* 21 september - Frederik I, keurvorst van Brandenburg
* 30 december - Vasili I, grootvorst van Moskou
## Gestorvn
* 22 februoari - David II, keunink van Schotland
* 24 ogustus - Edward, hertog van Gelre 
* 20 september - Johan I, groaf van Nassau-Weilburg
* 4 december - Reinald III, hertog van Gelre
* Adelheid van Hessen, vrouwe van Casimir III van Pooln
Sperwer

De **sperwer** (*Accipiter nisus*) (of e **spurrewoane** in 't Ostêns) es nen rôofveugel van de familie van de oavikachtign. 't Es êen van de klêendere van zyn sôorte.

## Uutzicht
De sperwer es nen klêen oavik, et vrouwtje koomt oungeveer 37&nbsp;cm grôot, et manneke 28&nbsp;cm. Z'ein een vrêe typische têkenienge ip uddern buuk: bruun-zwarte streepn ofgewisseld mè witte streepn.

## Verspreidienge
De veugel koomt vôorn in hêel Europa en es goe verspreid in oes streke en broedt byvôorbeeld in De Goavers. Ie komt vôorn in bossn, weidn, akkers, moar ôok in parkn en zelfs weunwykn. 

## Eetn

left|thumb|210px|Vrouwtje van nen sperwer

De sperwer eet geirn klêne zangveugels. Ie joagt vôorol ip de uusmusse, de ringmusse, de koolmêze, de meireloare, de vienke en de sprêeuwe. Ie meugt ok en duvetje.

## Leevnswyze
Ie makt zyn nestn liefst in noaldbôomn, ip een ôogte van 5 tot 15 meiter. In mei leggn ze 3 tot 7 eiers, die in 40 doagn uutgebroed weirdn deur de vrouwkes. Een moand achter de geboorte vliegn ze uut et nest, en't deurt ton nog 45 doagn vôor da ze ip udder zelvn keun joagn.
4 ogustus

**4 ogustus** is den 216stn dag van 't joar (217stn in e schrikkeljoar) in de gregorioansche kalender. 't Volgn nog 149 doagn toet 't ende van 't joar.
## Gebeurtenissn
*1914: D'eeste troepn va Duutsland valln België binn

## Geboorn
*1853 - Pier Kloeffe
*1867 - Valerius De Saedeleer
*1906 - prinsesse Marie-Josée Charlotte va België in Ostende.
*1961 - Barack Obama.
*1975 - David van Ooteghem, radiopresentator geboorn in Knokke-Heist.
*1980 - Gerrit Major

## Gestorvn
*1060 - Henri I van Vrankryk, keunienk van de Frankn 
*1113 - Gertrude van Saksn
*1875 - Hans Christian Andersen
*2008 - Johnny Thio
1419

1416 - 1417 - 1418 - **1419** - 1420 - 1421 - 1422
thumb|Moord ip Jan zounder Vrees ip de brugge van Montereau-Fault-Yonne
't Joar **1419** was e geweun joar die begost ip e zundag in de Julioansche kalender.
## Gebeurtenissen
;januoari
* 19 - Overgoave van de stad Rouen an Hendrik V van Ingeland achter e belegeringe woarby dan de burgers uytghoungerd wierden.
;februoari
* 13 - Verdrag tusschen Jacoba van Beieren en Jan VI van Beieren vor een ende te moaken an hunder stryd (deel van d' Hoekse en Kabbeljowse ruuzjes).
;juli
* 8 - Jan zounder Vrees en Karel, de dauphin van Vrankryk, kommen t'hope in Pouilly-le-Fort en sluyten wat da 't verdrag van Ponceau zou moeten worden, woarin dat de burgeroorloge tusschen d' Armagnacs en de Bourgondiërs moe stoppen vo tegoare te kunnen iptreden tegen Hendrik V van Ingeland.  
;september
* 10 - Binst e vergoaringe, woarby da 't verdrag van Ponceau zou moeten bekrachtigd worden, kommen z' in ruuzje en da droait uyt ip de moord ip Jan zounder Vrees deur militante Armagnacs ip de brugge van Montereau-Fault-Yonne. 
;december
* Filips de Goeien goat e boundgenootschap an met d' Ingelsche.
## Geboren
* 14 januoari - Johan I, hertog van Kleve
## Gestorven
* 2 juli - Everhard IV (30), groaf van Württemberg
* 16 ogustus - Wenceslaus, keunink van Bohemen en Duytsland 
*10 september - Jan zounder Vrees (48), hertog van Bourgondië
RSC Anderlecht

**RSC Anderlecht** is e bekendn foetbolploeg uut Brussel, mêer bepoald uut de gemêente Anderlecht. Ze zyn ol 34 keirs kampioen ewist, e recor. Anderlecht bestoat sedert 1908 en et 't stamnummer 35 by 'n bound.

## Olgemêen
De clubkleurn van Anderlecht zyn purper en wit en ze speeln in 't Constant Vandenstockstadion in 't Lotto park in Anderlecht. Ze zyn wel van zinne voen te veruuzn no Schoarbeek en doar e nieuw stadion te zetten.

Anderlecht et in België twêe ploegn woateegn dat er ossan up 't scherp van de snee espeeld is: Standard Luuk en Club Brugge. Oloewel da Club in West-Vloandern de mêeste supporters et, zyn der in de streke egliek 4 officiële Anderlechtsupportersclubs: in Yzegem, Koksyde, Middelkerke, en – de grotstn – in Zwevegem.

## Palmares

### België
* Kampioen van België: 34 kirs (latste keir in 2016–2017)
* Beker van België: 9 keirs (latste keir in 2007–2008)
* Supercup: 12 keirs (latste keir in 2014)

### Europa
* Beker voen Bekerwinnoars: 2 keirs (1976, 1978)
* UEFA-beker: 1 ki (1983)
* Europeeschn Supercup: 2 keirs (1976, 1978)

## Spelers
### Kern 2012–2013

### West-Vloamiengn
* Marc Degryse
* Wilfried Puis
* Lorenzo Staelens
* Yves Vanderhaeghe
* Jonas Vandermarliere

### Bekende oud-spelers
* Georges Grün
* Vincent Kompany
* Jan Mulder
* Luc Nilis
* Robbie Rensenbrink
* Enzo Scifo
* Paul Van Himst
* Josip Weber
* Pär Zetterberg
* …

## Externe koppeliengn
* Officieeln website in 't Nederlands (gearchivêerd)
* Grotstn fansite in vuuf toaln
* Clublied ''Anderlecht Champion'' in 't Brussels
Remi Capoen

**Remi Capoen** (Londn, 30 meie 1916 - Yper, 1 januoari 2001) wos e coureur uut Dikkebus. En is prof ewist van 1937 toet 1939.

## Geborte
Mittn (lik of dan ze nem in Dikkebus noemdn) is ebôorn in Londn achter da zyn moeder nor Iengeland evlucht wos voun 'n Êestn Ôorloge.

## Koers en vodder leevn
At 'n beguste te koersn, wo dat ferme teegn de goeste van ze moeder. Mo toune at 'n achter zyn êestn koers 50 frang kuste geevn, mucht 'n egliek vors doen.

't Wos e goein coureur, mor oundermêer deur 'n Twiddn Ôorloge het 'n nôois echt kunn deurebreekn. By de ounofhankelikkn (tusschn de liefhebbers en de profs) is 'n in 1936 'n twiddn ewist in 'n vierdn rit van de Rounde va België (achter Lucien Storme) en ze beste resultoatn by de profs woarn e derde plekke in de Rounde va Luxemburg en en achste plekke in de Woalschn Pyl van '38. 

At 'n uuteschid wos, zoungn ze in Dikkebus: *Mittn Capoen e ku nemi ryen, want en het zêer an ze knien*. 

Twêe va ze zeuns en oek nog ekoerst, mo ze zyn nôois prof erocht (ol schynt het da zyn oudste zeune Gilbert der nie verre va wos). 't Hen oek nog êentige van ze klêenzeuns ekoerst.

## Externe koppelienge
*Bladzyde over Remi Capoen up de wielersite
1916

1913 - 1914 - 1915 - **1916** - 1917 - 1918 - 1919
't Joar **1916** is 't 16e joar in de 20e eeuwe volgenst de christelikke joartellienge.
## Geboorn
;moarte
* 24 - Joos Florquin
;meie
* 30 - Remi Capoen
;september
* 13 - Roald Dahl
## Gestorvn
;november
* 21 - Frans Jozef I van Ôostnryk
Ocharme ik (ploate)

**Ocharme ik** es 'n ploate van de zanger Flip Kowlier.  't Es zyn êeste solo-ploate, uutgebrocht in 2001, want van te vôorn wos 't ie surtout gekend als zanger-rapper by hiphopgroep 't Hof Van Commerce.

't Wos een nen hêel andern genre van wuk da me van em gewend woarn, en de ploate werd styf goed ountvangn, zowel in België of - met een bitje vertroagienge in februoari 2002 - in Olland.  De productie wos in andn van Wouter Van Belle.

Kowlier woun twêe Zamu-Awards met "Ocharme ik" ("Beste album" en "Meest Opvallende Focus"), en had radiohits met nummers lik *[[Welgemeende]]* en *[[Min moaten]]*.  De ploate werd 3 joar loater ipgevolgd door In de fik. 

## Nummers
#*[[Ik ben moe]]*
#*[[Kwestie van organisatie]]*
#*[[Ti woa]]*
#*[[Min moaten]]*
#*[[Moeder lieve moeder]]*
#*[[Ocharme ik (single)|Ocharme ik]]*
#*[[Slichte mins]]*
#*[[Vredeslied]]*
#*[[Verkluot]]*
#*Barabas*
#*[[In 't park]]*
#*Welgemeende (arodaz remix)*

## Muzikantn
#Flip Kowlier: zang (1-10,12) gitoare, synths (1,4 - 6,8), mondharmonica (2, 10), electrische bas(3), klokkenspel (4), mannenkoor (4), bastuba (5), harmonium (5), melodica (6, 11), spacedrums (9), piano (10)
#Pieter Van Buyten: contrabas (1-5, 7, 9-12), electrische bas (6, 8)
#Karel De Backer: drums (1-8, 10-12), percussie (1, 4, 7)
#Carlo Willems, Vibrafoon
#Wouter Van Belle: Synths (1), orgel (2,3,9), mannenkoor(4), effectn (9)
#Wietse Beels: viole (2,4)
#Lazy Horse: pedal steel (4), gitaar (5)
#Peter Lesage: piano (4, 12), Fender Rhodes (5)
#Peter Obels: mannenkoor (4)
In de fik (ploate)

**In de fik** es 'n de twêede solo-ploate van de zanger Flip Kowlier, uutgebrocht in 2004 ounder het label Petrol, twêe joar achter zyn êeste ploate Ocharme ik. 

Kowlier had radiohits met 't titelnummer *[[In de fik (single)|In de fik]]* en ôok met *[[Bjistje in min uoft]]*.  By da latste nummer zingt Geike Arnaert, de zangeresse van Hooverphonic, mee.

Vo reclame te moakn vo de ploate deed ie ôok nen theatertournee met de noame *Flip Kowlier Geblust*.

## Nummers
#*[[Vannacht]]*
#*[[Bjistje in min uoft]]*
#*[[In de fik (single)|In de fik]]*
#*[[Over mie (te geroaken)]]*
#*[[Angelo & Angelique]]*
#*[[Nonkel Dirk]]*
#*[[Bom Bin]]*
#*[[Tristig Feit]]*
#*[[Miss België (Flip Kowlier)|Miss België]]*
#*[[Geef mie een glas]]*
#*[[Smetvrjis]]*
In de fik

* den twêede ploate van Flip Kowlier, zie: In de fik (ploate)
* 't titelnummer van die zelste ploate, zie: In de fik (single)
Van Dale

* Den dikke Van Dale, een styf gekend Nederlands wôordenboek
* Johan Hendrik van Dale, den schryver van den êesten Dikke van Dale
Blaffeteure

thumb|<center>E veister me blaffeteurn
Een **blaffeteure** of **plaffeture** (Kortryk), (Nederlands *vensterluik*), is een droaiboar panêel, meestal in hout, woamee dat 't veister an de buutnkant kan ofgeslootn wordn teegn de koude, de zunne of teegn inbrekers. Over 't algemêen zyn der twi blaffeteurn per veister. Den dag van vandoage hèn ze surtout een decoratieve functie en is under functie vervuld deur de lattestôor, ôok wel persienne genomd.
## Etymologie
't Woord "blaffetuur" wordt in verschillige Vlamsche dialectn gebruukt, nie allêne in 't West-Vlams, moar ook in 't Ôost-Vlams, 't Broabants en 't Limburgs. In 't Woals is 't *plafture*. 

D'etymologie van 't woord is ondudelik.

In 1390 ist er sproake van *vier ellen blaeftuerlakens*; in 1470 *aen 1 blaftuerre te makene* en in 't Vroegnieuwnederlands (1500-1700) *blaffetuere, speculare chartaceum, fenestra papyracea vel membranacea*. Da wyst er ip dat die "blaffeteurn" van papier of perkament woarn. Vroeger woarn der nog gin glasroamn, moa woarn ze toegemakt me perkament of g'olied doek.

Van Dale verkloart 't woord uut 't Middellatyn *blaffardus* (van blêke kleur).  

nl :Blind (luik)
In de fik (single)

**In de fik** es 't titelnummer van de ploate In de fik, de twêede ploate van Flip Kowlier en wos in 2005 êen van de mêest gedroaide nummers ip Studio Brussel.

## Den tekst
:*In den hof doa zitte 'k ik
:*want myn uus stoat in de fik
:*en ik ei de grotste moeite vo de dingn te zeggn
:*hêel de zoale kykt noar ik
:*ik, ik peize an de cheque
:*en et is gewoagd vo da te zeggn

:*O je 't nu droait of o je 't nu kêert
:* 't is 't uiteindelik wel weird
:*moa ge moet er u by nere leggn
:*ip de zulle, ip myn gat
:* 'k geve 't toe: een bitje zat
:* 'k ei nog hêel de gote of te leggn

:*Flip Kowlier is an den drank
:*ze goan in ‘t Gentse toch goddank
:*nog ne kêer een twa te roddeln ein
:* 'k et ôorn zeggn van den deen
:*j'eit met zyn eigen ôgen gezien
:* 't is toch wrêed da we te roddeln ein

:*In de kerke of ip café
:*iederêen doe gildig mee
:*zounder eigelik van een twa te weten
:*o ze 't zie zegt zal 't wel zyn
:*anders zoekn me tot da me vindn
:*w'ein der oes nie voe nietn in vaste gebeetn

:*Flip Kowlier is an de drugs
:*zynen dealer in ne Rus
:*ben nie geweune van te roddelen wi
:* 'k zegge niet moa vroagt je 't my
:*doet ie nog ander smeirlappry
:* 't is toch wrêed da we te roddeln ein

:*O je 't nu droait of o je 't nu kêert
:*o je nu vecht of u verweirt
:''ze goan toch oltyd over ’t zelste zoagn
Over mie (te geroaken)

**Over mie (te geroaken)**, of volgens de , **Over my (te groakn)**, es e nummer van de ploate In de fik, de twêede ploate van Flip Kowlier.

## Den tekst
:*Ei je ze gezien, was 't ip café?
:*Wos ze ollêne of wos 't er iemand mee?
:*Ge moe my nie spoarn, ik kan 't wel an
:*Ging ze ol deure of was ze nog van plan

:*Vo met die gast noar uus te goan
:*Sanderndoags tôpe ip te stoan
:*Meskien vroage 'k wel mêer dan da je kun zeggn

:*Zoudt 't kunn zyn da z'eur loat goan
:*Is de liefde echt gedoan?
:*Of zoudt 't zyn voor over my te groakn?

:*Ei je my gezien, was 't ip café?
:*Woar ik ollêne of wos 't er iemand mee?
:*Ge moe my nie spoarn, ik kan 't wel an
:*Ging ik ol deure of woar ik nog van plan

:*Vo met da meiske weg te goan
:*Sanderndoags tôpe ip te stoan
:*Meskien vroage 'k wel mêer dan da je kun zeggn

:*Zoudt 't kunn zyn dak my loat goan
:*Is de liefde echt gedoan?
:*Of zoudt 't zyn voor over my te groakn?

:*We kwoam oltyd wel overêen
:*Mo 'k eit nôoitn willn zien
:* 'k Ei te vele gegeven meskien
:*En oak der 'n twa zou kunn an doen
:*Zou 'k my echt nie mêer inoudn
:*Ik kan dat ollemolle niet an, nink

:* 'k Ei u gezien
:* 't Was ip café
:*Die keirel da je gy by woart
:*Vond ik echt wel ok

:* 'k Wilde 't nog vroagn
:*moa 't goa my nie an
:*Goa je met em mee
:*Of zy nog 'n twa van plan?

:*Lik met die gast noa 't uus te goan
:*Sanderndoags tôpe ip te stoan
:*Meskien vroage 'k wel mêer dan da je kun zeggn

:*Zoudt 't kunn zyn da z'eur loat goan
:*Is de liefde echt gedoan?
:*Of zoudt 't zyn voor over my te groakn?

:*Ik ei ol mêers of êne kêe minsn zêer gedoan
:*Mo eigenlik nôoit expres, 't es redelik van 't zels gegoan
:*En nu es 't omgekêerd, nu kom ik in uw skoenn te stoan
:*Ik weet het wel, gerechtigheid en vechtn is nu of te roadn
:*Ip myn blôte knieen bedank ik u, ja vee respect
:* 'k Ei myn zelvn van nen hêel andere kant ountdekt
:*Echte woarheid, nie ne gast die eigenlik dom es (?)
:*Moa degelik zyn zelvn zoekt en zingt lik dat ie es gebekt
Verkluot

**Verkluot**, of volgens de , **Verklôot**, es e nummer van de ploate Ocharme ik, de êeste ploate van Flip Kowlier.
In 't nummer wordt er vele gebruuk gemakt van ne moundharmonica of moundmeziek (deur Kowlier zelve bespeeld) en 't goat over een reloatie die (verzekers) juste gedoan gerocht es.

Der es ne videoclip van de single gemakt gewist.

## Den tekst
:* 'k Peize dat 't nu verklôot is
:*Ik ei nôoit zô myn beste willn doen
:*Moar at de nôod et ôogst is
:*Moe je gy u doa moa mee verzoenn 

:*"Oa k'" en "oa me" kwamn te loate
:*Nu goat er iemand moetn boetn, 'k ben broaver dan da 'k zou willn
:*Ben slichter dan da 'k goa toegeven, echt vele goat wel nie skiln
:*toch bluuf ik êeuwig vodder streven, woarom ben 'k ik toch zukne stilln?
:*Wie goat er doarip antwoord geven?

:* 'k Ben broaver dan da 'k zou willn (en 't spyt my God)
:*Ben slichter dan dak goa toegeven (o d'elle bestoat)
:*Echt vele goat wel nie skiln (en 't werkt lyk dan ze zeggen)
:*Toch bluf ik êeuwig vodder streven (zy j' gy ton nog myne moat?)
:*Woarom ben 'k ik toch zukne stilln? (ik ei de beste bedoelingn)
:*Wie goat er doarip antwoord geven? (mo ge weet zelve oe dat 't goat)

:*Woarom ben 'k ik toch zukne stilln? (ik ei de beste bedoelingn)
:''Wie goat er doarip antwoord geven? (mo ge weet zelve oe dat 't goat)
Bjistje in min uoft

**Bjistje in min uoft**, of volgens de , **Bêestje in myn ôofd**, es e nummer van de ploate In de fik, de twêede ploate van Flip Kowlier.

By dit nummer zingt Geike Arnaert, de zangeresse van Hooverphonic, mee.

## Den tekst
:*Hotel by de vlieger, 30 groadn buuten, airco en mini bar
:*En ge mist my echt nie, ôok ol zegt je van wel an de tillefong
:*oa 'k belle, 'k dêel u met 'n tv

:*Ge wit nôois wuk zeggn en g'eit nietn ghôord
:*(Ge) stelt de zelste vroagn nog ne kêe
:*Is 't goe were odoa? Ier ist da lik niet
:* 'k Ei myn moeder ghôord, gistern, en da, makt my bly

:* 't is ip 't gemak, ba joat, 't is ip 't gemak

:*pakt my vaste meiske, 'k ei da nôdig nu, gulzig zyn en oungeduldigheid
:*ik ben slicht me geld, o 'k der ei of nie, moa 't is da nie da telt, en da makt my bly

:* 't is ip 't gemak, ba joat
:* 't zit een bêestje in myn ôofd
:*moa 't i niemand die 't gelôoft
:*oa 'k skeel kyke kun 'k et zien
:* 't zou kunn zyn dat my verdôoft in myn ôofd

:*ik stoa ip ne poster in een boekske da pulp verkôopt ip skôon papier
:*en 't ei niemand deure da 'k zitte te lachen in myn binnenste en da, mak my bly

:* 't is ip 't gemak, ba joat, 't is ip 't gemak
Min moaten

**Min moaten**, of volgens de , **Myn moatn**, es e nummer van de ploate Ocharme ik, de êeste ploate van Flip Kowlier, en es êen van de oudste, zoniet 't oudste, liedje van Flip Kowlier as solo-zangre.
Lik dat 'n titel ol zegt, es 't liedje een ode an zyn beste moatn.

Der es ne videoclip van de single gemakt gewist.

## Den tekst
:*TLP is ne party-dj, moa skratchsolo's kan 't ie nie bringn
:*sex is zyn lust en zyn leven, TLP, de Gentse porno-king

:*Buysse is Vlamsche rapper, en ne parttime viezeklôot
:*moa je kan têkenn lik gin êen en leute moakn lik de beste
:*myn respect voe Buysse is grôot

:*Junior is nen lady's man, zelfs ol danst ie lik een jeanette
:*moa meiskes 't is nie ollêne sex dat ie wilt, je wilt liefde, passie en hitte (?)

:refrein:
:*myn moatn, myn moatn, ik zie under geirne
:*wik zou 'k ik doen zounder gyder?
:*myn moatn, myn moatn, ik moete my soms weirn
:*vo nie sentimenteel te doen

:*myne moat 4T is een fenomeen, en af en toe stopt ie zelfs met babbeln
:*moa 't is ginnen uul en wik dat ie doet is machtig, 't kan niemand lik 4T scrabbeln

:*Joost is nen drummer noa myn erte, zels ol bloundeert ie zyn oar
:*mor ie bouwt an zyn uus met zyn vrouwe en zyn kindjes
:*k zie ze olleviere geirne echt woar

:refrein

## Externe koppelienge
*Video op Youtube
Moeder lieve moeder

**Moeder lieve moeder**, es e nummer van de ploate Ocharme ik, de êeste ploate van Flip Kowlier.

't Es een styf emotioneel liedje over ne gast die - tegen de goeste van zyn moeder - ip 't sterfbed van zyn voader bekent dat ie eigenlik tôpe wilt zyn/es met nen andern vint.

## Den tekst
:*Zeune, lieve zeune, oudt 't vôor uw eigen
:*Uw vader goat ier nie mi lange zyn, wil je daaran peizen?
:*Moeders woorden kwamn ard an
:*Oe kan 'k ik nu verzwygn dat de liefde van myn leevn nen vint is?

:*En 18 eurn vo dat oes vader noa den emel ging:
:*Moeder, lieve moeder, woarom zou ke moetn liegn?
:*Vader ga my wel verstoan, ik wil em nie bedriegen
:*Danny is zô goe voe my, Danny ga my reddn, klêenkinders goan der nie van komn
:*Moa mak et toch niet zeggen dat Danny en ik oes tristig leven zoen willn tôpe doen?
:*Wil je 't nie weten, mag 'k et niet zeggen?

:*Voader, lieve voader, ik moet u 't wa ipbiechtn
:* 'k è een bitje moeite, moa 'k kanne echt nie liegen

:*Zwyg moa lieve zeune, 'k eit oltyd geweetn, 'k ad ol lange deure
:*Wil je nôit vergeetn, in mynen tyd was dat ol zô gemakkelik nie
:*Uw moeder kwam geweune ip 't juste moment

:* 't Mocht nie zyn...
Welgemeende

**Welgemeende**, es e nummer van de ploate Ocharme ik, de êeste ploate van Flip Kowlier en wos êen van de radiohits van die ploate.

Der es ne videoclip van de single gemakt gewist.

## Den tekst
:*Waarom ben 'k ik zô dikke en zy je gy groatemoager?
:*Ip 't platteland doa kwêken ze oes goed ip

:*Wik is de latste gedachte vô da je goat goan sloapen?
:*Verzorgt uw leugens nu toch ol ne kêe
:*En moest je 't nog nie weten:

:refrein:
:*Nog ne welgemeende fuck you
:*Nog ne welgemeende kust myn klôten
:*En o je gy peist da 'k ik my goa loatn doen

:*Oe is 't nog met de Wesley? Hardcore lik de bêestn
:* 't Goa blykboar ol nog goe komn dizze kêe
:*Nu da 'k une nummer goe van buuten kenne, zyn der gin redens mi vôor u te belln
:*En 'k zou 't wel anders willn

:refrein

:*En achteraf is 't gemakkelijk gezeid: 't kan my nie skiln da je me nen andern vrijt
:*Doet de groetn an jun ouders, g'eit ze were van de myne
:''Woarek uuteindlik goegekeurd of nie?

:refrein
Ik ben moe

**Ik ben moe**, es 't êeste nummer van de ploate Ocharme ik, de êeste ploate van Flip Kowlier en wos êen van de radiohits van die ploate.

't Liedje eit 't over de dingn dat Kowlier meemakte of zegt dat ie gedoan eit ton dat ie begoste met zyn solocarrière, dat ie begonn eit uut goeste en nie (ollêne) met de bedoelienge van zovêel succes t'ein.

Der es ne videoclip van de erg rustige single gemakt gewist.

## Den tekst
:*O 't er nen nieuwe hype is, moe je zeggn da ze in uw vôorprogramma ein gespeeld
:*Da werkt wel
:*O 't goed was, was 't machtig, o 't minder was, was 't slicht
:*Da werkt wel
:*O je zelve de nieuwe hype zyt, moe je zeggn da je 't goe beseft en oe relatief dat 't is
:*Da werkt wel
:*Gebaart dat u nie kan skiln en lacht noa de grôte
:*Da werkt wel

::refrein:
::*Verlies my osteblief niet, ik ben moe, is 't nog ok tussen oes?

:*A ze vroagen wik da junne stijl is, zeg ton moa dat da niet zô simpel is, ge kunt 't echt nie platsen
:*Da werkt wel
:*Ge wilt u nie bindn an ne stijl
:*Da werkt wel

:*Zeg da je niet ankunt ol die stress, dat 't de bedoelienge nie is, da je 't nie goa vuloudn
:*Da werkt wel, da werkt wel
:*Alli, by de meiskes toch, da wil je toch
:*Da werkt wel, mo bajoat

:refrein

:*En ot de minsn goan verandern, nu da 't uut de hand gelôpen is
:* 'k probere niet te lachen, en 't werkt wel
:*Verkôopt uw ziel an Satan, belooft em an nen andern
:*Da werkt wel

:*Zy vriendlik tegen radioprogrammeurs, gebaart da je ze machtig vindt
:*Oltyd moa van 'ja' knikken
:*Da werkt wel, echt wel
:*Bovenol zit u zelven niet en ge komt er wel
:*Da werkt wel

:refrein
Angelo & Angelique

**Angelo & Angelique** es e nummer van de ploate In de fik, de twêede ploate van Flip Kowlier.

## Den tekst
::*Angelo en Angelique goan vandoag een uus goan kôopn
::* 't is 't gênee da ze hêel under leven van drôomn

::*en de rentevoet stoa lêge
::*oewel dat vroeger ôok meeviel
::* 'n êesten uut de familie
::*met een uus zounder wieln
::*eur moeder wit van de zenuwn
::*z'eit ol ne pak of drie gesmôord
::*zyn voader wilt elpen verbouwn
::*al goa zyn broere niet 't akkôord

::refrein:
::*Angelo en Angelique, ’t geluk lacht under toe
::*gelyk wik dan ze zeggn
::*en weird elkoar nôoit moe
::* ’t werk nie nere leggen

::*Angelo en angelique moeten nie eens nog nie noa den bank
::* 't geld van ip de kerremesse spoarn en da voor een hêel leven lank

::*dus de rentevoet es lêge
::*al makt da eigenlijk niet uut
::*ze zorgen goe voer under zelven
::*en ze goan der nôoit ip achteruut

::refrein

::*en ’t goa gezellig zyn
::*tôostjes met koas en wyn
::*en met da nieuw servies
::*is 't zeker oltyd prys

::*Angelo en Angelique weunn nu tôpe in een uus
::*moa de fôor is ard labeur dus ze zyn eingelik nôoit thuus

::refrein
::*en nu moa ôpen dat vôort goe bluuft goan
::*en da ze elkoars behoeftes echt verstoan
Ocharme ik

* de êeste ploate van Flip Kowlier, zie: Ocharme ik (ploate)
* 't titelnummer van die zelste ploate, zie: Ocharme ik (single)
Ocharme ik (single)

**Ocharme ik**, es e nummer van de gelyknoamige ploate Ocharme ik, de êeste ploate van Flip Kowlier.  't Liedje goat over misgeloopn relaties en de gevoelens dat 'n doarachter ad.

## Den tekst
:*Wyder zyn sterk, jounk en machtig.  Breek my.
:*Wyder zyn fel, wyder zyn prachtig. Preek nie.

:*Lat oes happy zyn, we goan 't geluk wel vindn
:*Wyder zyn blôot, nôoit niet beskoamd. 't Geef nie.
:*Wyder zyn drank, alcohol genoamd. Geef my.

:refrein:
:*Lat oes happy zyn, we goan 't geluk wel vindn
:* 'k Voele dak der gerake, ol a k 't anders gewild
:*Is 't nu beter?
:* 'k Voele dak der gerake, ol a k 't wel anders gewild

:*Ik ben tènn, 't goa nie mi goed.  Elp my.
:*Wik moe 'k doen, 'k bluuve twyfeln.  Opereert my.

:refrein

:*Is 't nu goed, is 't nu beter?  Beef ik nie?
:'' 'k Ad kunn peizn, 'k ad kunn weetn.  Vergeeft je 't my?

:refrein
Wouter Van Belle

**Wouter Van Belle** (1964) is ne Vlamsen producer.
 
Ie heit ploatn van Gorki, Noordkaap, Axelle Red, Milk The Bishop, Belgian Asociality, Toots Thielemans, De Kreuners, Arbeid Adelt!, De Nieuwe Snaar, Flip Kowlier, Novastar, Jo Lemaire, Laïs en nog nen hôop andre geproduced. 

Ie speeldege zelve ôok muziek. Ie zat in ne groep genoamd "Dead Man Ray" en ie brocht in 2005 e soloploate uut, genoamd "Wow & Flutter" waarip dat er 22 nummers stoan die g'arrangeerd zyn deur Andrew Powell.

In 't program "Can You Duet?" zat ie in de jury tegoare me Ronny Mosuse en Roos Van Acker. In de Vlamsche Idool 2011 zetelt ie in de jury tegoare me Jean Blaute, Sylvia Van Driessche en Koen Buyse.

## Externe koppeliengn
*Officiële website: Wow & Flutter
*Officiële website: producties
Up en Neere

**Up en Neere**, of volgens de  **Up en Nere**, is den eeste single van Sliek de Zeesterre. De zomerse clip was in 2003 te zien ip Focus/WTV en Jim TV.

## Den tekst
:*Jupla de beat is gevallen
:*Lat de flesse mo knallen
:*Olt de merries mor uut de stallen
:*Want vanavond is’t were feeste
:*Geestig, Sliek is geïnviteerd
:*’t Wordt ier were beestig!

:*Inderdaad mensen, dat e je goed verstoan
:*Oal mo geld uut de meure
:*En lat je mor e ki goan
:*Komoan
:*Want lik da je oort
:*’t Zyn de broers tesamen in de mix
:*Frisscher dan Fishermans friend Frisks en Vicks
:*Boven de meter negentig mo we speeln nie by de Knicks
:*Alleen in de studio met de beats en de sexy chicks
:*En nateurlik vele wiet anders trek et ip niks
:*Geld stekken met onze hits fuck de glamour en glitz
:*En de fliks
:*Ik stoan vanvoren an de spits
:*Met verschillende tricks en shits
:*Ik geevn muzikale kicks
:*Typisch Slieks

Refrein:
:*Is ’t vandoage slicht of schoon were 
:*De Zeesterre is ier were
:*Keer up kere
:*Up en nere
:*Weg en were
:*Nie te troage, nie te zere
:*’t Is lik da ’t zou moetn zyn 
:*Leg je doa mo by nere
:*W’en je gewoarschuwd de Zeesterre is ier were
:*Keer up kere
:*Up up en nere
:*Nie te troage en zeker nie te zere
:*’t Is lik da ’t zou moetn zyn 
:*Dus leg je doa mo by nere

:*Buze oud je woafel snoavel
:*Ik rappen je ounder toafel
:*Gy zy nie geboorn met e micro in je noavel
:*Ikke wel
:*Wit van vel
:*Snel en fel in ’t spel
:*Zorgt ier were voor e rel
:*De West-Vlamse alfabetrebel
:*Sliek  Majestyk de gestoordn
:*Speel met MC’s lik met  puppetjes an koordn
:*’k Smytn ze van de halletoren of in de Noordzeie
:*’K Hoorn menschn zeggen et die keirel ze wel ol up e reie
:*Is die keirel te doen of is ’t e klootzak
:*Is ’t een agressievn of is ’t ie up ’t gemak
:*Komt ie alleen met muziek an de bak
:*Of doet ie nog etwa anders?
:*Loungin feestn ip ’t gemak en gin spanders
:*Vergeleken met gistern leef ik toch e bitje anders
:*Sliek de Zeesterre overspoelt de Vlaanders

Refrein

:*Je moe weetn al sins m’n emmer en m’n schop 
:*Kindersurprise en drop
:*Zy’k ik bezig met het muzikale genre hip hop
:*Zounder pauze of stop
:*’t Goan alle doagn nieuwe verzen deur me kop
:*Rappen is me hobby en me hobby is me job
:*Zy ‘k ik nu hardcore of zy ‘k ik nu pop
:*‘t Speelt ol gin rolle vo myn zolange dat ‘t mo verkopt
:*Zoda me zeune tegen ze zeune ku zegn
:*Opa et ’t verre geschopt, verkoopcyfers geklopt
:*Me fatale sterke muzikale verhoalen
:*Vul vitamienn en mineroalen
:*Jodium en zunnestroalen
:*Up ‘t podium in vulle zoalen
:*En in clubs woa vrouwen dansen an poalen
:*’k en vele moaten mo ‘k en vele meer rivoalen
:*Die me platse wiln inpalmen 
:*Of me geiren zoun zien valn
:*Ik paranoia, neen ik bluven kalm
:''De Zeesterre, et neusje van de zalm

Refrein
*Up en nere
Smetvrjis

**Smetvrjis**, of volgens de , **Smetvrêes**, es e nie ol te serieus bedoeld nummer van de ploate In de fik, de twêede ploate van Flip Kowlier.

## Den tekst
:*Vintje toch, wie eit er ier neffest de pot gepist?
:*Joengne toch, dien eit wel echt zyn beste gedoan
:*Keirele, wien it er ier neffest de pot gepist, de pot gepist?
:*Joengne toch, dien eit wel echt zyn beste gedoan

:*Keirele, wien eit er ier ip myn tapyt gekotst?
:*Joengne toch, kost ie da niet elders ein gedoan?
:*Minsen toch, wien it er ier ip tapyt gekotst, tapyt gekotst?
:*Da zyn van die dingn da 'k ik echt niet kan verstoan

:refrein:
:*Och woar ik mo mêer rock en roll
:*Moa de smetvrêes zit te diep in mynen bol
:* 'k Moete kuusen, 't moe proper zyn
:* 'k Kan nie wachten vo te beginn
:*Stoan der doa nog gloazn of is 't ol?

:* 'k Ei ol moatn verloren deur met de stofzuuger per oungeluk under ne coke weg te doen
:* 'k Peisde dat 't tolkpoeier was van uut myn skoenn
:*Eilaba, wien eit er ier zynen ound binngeloatn?
:*Vintje toch, ik kan dan echt hêlegans niet an
:*Keirele toch, wien it er ier dienen ound binngeloatn, dienen ound binngeloatn?
:*wik zy je gyder eingelik nog ollemolle van plan? 

:refrein

:* 'k Ben der nie vo geboorn, ol doek nog zô myn beste
:'' 'k Rieke nog veel te goed, 't zal azoa zyn omdat moet
Miss België

* e missverkiezienge, zie: Miss België
* de noame van een liedje van Flip Kowlier, zie: Miss België
Miss België (Flip Kowlier)

**Miss België** es e nummer van de ploate In de fik, de twêede ploate van Flip Kowlier en goat over een verliefdheid dat ie gevoeld eit vôor e bepoalde Miss België.

## Den tekst
::* 't Is een kwestie van de goeie keuzes
::*Vulle glazen en wa lege leuzes
::*Wie me wie noa woa, voe wik ne zender
::*Ze zyn niet ol azoa moa toch ik ken der

::*Miss België grôot gevoar, miss België gin gemoar

::* 'k Ben verwounderd over uwen oandacht
::*Een bitje argwoan was my nôoit nie vrimde
::*k' Ben zelfs gevoelig an uw jounge charmes
::*Onschuldig vroagt je gy my woa dat warm is

::*Miss België ge pakt my in, miss België 'k zie u nog winn

::*Want dat is zeker niet myne sterkste kant
::*Ik ei my ol ne kêer of ounderd verbrand
::*g'Eit mummies uut de films met minder verband
::*Mo 't is voe gy dus wit dat my nie besant

::*Miss België
::*Miss België 'k goa u loatn
::*Miss België in olle stoatn
::*Miss België 'k goa kapot
::''Miss België 'k komme zot
Vannacht

**Vannacht**, es 't twêede nummer van de ploate In de fik, de twêede ploate van Flip Kowlier.

## Den tekst
:*kom moa binn en zet u nere, vint
:*ge zyt ol hêel de nacht ip tjool
:* 't is niet te doene in da slecht were, vint
:*ge kunt ollêne mo verdwoaln

:*de stroat is dounker moa myn ôofd is kloar
:*doa moeten me dringend 'n twa an doen
:* 'k goa nie luustern noa ênig gemoar
:* 't is oundertussen een kwestie van moetn

:* 'k ben zô bly da 'k u ei lêren kenn
:*want g'eit my 'k weet nie oe vele gelêerd
:*wik zoe 'k ik doen moeste 'k ik u nie ein?
:*want g'eit my 'k weet nie oe vele verlêerd

:*goai my tôonn owoa da 'k nu moe goan
:* 't zit een twa in myn ôge
:*kan bykan nie mi zelve rechtestoan
:*et nog zin dak u iets tôge?

:* 'k ben zô bly da 'k u ei lêren kenn
:*ol was 't doa juste ip café
:*wik zoe 'k ik doen moeste 'k ik u niet ein?
:*noa woa goa je nog en mag 'k nog mee?

:* 'k ben zô bly da 'k u ei lêren kenn
:*ben tien joar ouder gekomn vannacht
:*woa zou 'k nog zyn moeste 'k ik u ni ein?
:* 't is nie da 'k 'n twoasn weirde verwacht
De man van 31 (ploate)

**De man van 31** es de derde soloploate van de zanger Flip Kowlier, uutgebrocht ip 't ende van ogustus 2007.

Den êesten single es *[[Donderdagnacht]]*.

## Nummers
#*[[Eindelijk]]*
#*[[Donderdagnacht]]*
#*[[Onder nen buom]]*
#*[[Elikopter]]*
#*[[Caravan]]*
#*[[Idderkji ipnieuw]]*
#*[[Meiske]]*
#*[[Ilse zegt]]*
#*[[El mundo kapotio]]*
#*[[Niemand]]*
#*[[De man van 31 (single)|De man van 31]]*
De man van 31

* de derde ploate van Flip Kowlier, zie: De man van 31 (ploate)
* 't titelnummer van die zelste ploate, zie: De man van 31 (single)
Donderdagnacht

**Donderdagnacht** es e nummer van de ploate De man van 31, de derde ploate van Flip Kowlier.  't Was den êestn single die uutgebrocht werd van die ploate.

## Den tekst

:*Dondernacht lik zô dikwyls met dezelde bende
:*Niemand is zat, nin we stoan nog ollemolle rechte
:*Ik moetn geld goan oaln noa den bancontact
:*Want ol da uutgoan eit myn portefeuille verzwakt

:*‘t Is 'n ende leen en ‘t doe deugd voer idderêen te zien
:*Een bende macho’s vôze klaps is dus nie te vermydn
:*Kyk noa de dee achter den tôog, ik zou wel dit en dadde
:*Die blonde die doa binnkomt en eur twêe vriendinn, jawadde

::refrein:
::*Geirn of nie geirn, komt oes boterams moa smeirn
::*Smeirt uzelven ôok moar in, en vervolgens uw vriendin
::*We zyn ol grôte sexbeirn, 't is moa da je 't wit, ja we zweirn
::* 'k Peize wel da me 't goan eirn, lat de geisha's nu mo binn

:*‘t is ier toch da niet, loat oes nog noar een twoasen elders goan
:*Ik wille dansen en nie hêeltyd an de tôog goan stoan
:*Ik danse house en rock en ôok nog R&B
:*Ik ben de keuning van den dansvloer ier, tink my

:*Tequila shots, een goe birke en een stikske vlêes
:*80’s hits en ik zinge ôok ol ben 'k ol hêes
:*Hallo ik ben Flip Kowlier ken je my nie van ip tv?
:*Nog nôoit van ghôord, meiske, ge zy nie me unen tyd mee!

::refrein

:*Kan nie gelôven dat zô rap kan goan
:*We ein iemand nôdig die nog rechte kan stoan
:*Ik ben de sleutels van den oto kwyt
:* 'k Belle nen taxi die de boane nog wit

::refrein
Bom Bin

**Bom Bin**, of volgens de , **Bommn Binn**, es e nummer van de ploate In de fik, de twêede ploate van Flip Kowlier. 't Es een rustig oorlogsliedje.

## Den tekst
:*Kruusrakettn ip uw ôofd, da kan ni gêestig zyn
:* 't Stof ofdoen is nuttelôos met ol die bommn binn
:*De bêenouwer is toe, de coiffeur is met zyn oar
:*Z'ein oltyd wel nen uutleg grêed moa mêestol is 't gin woar

:*Verkopt moar under skateboard want de straten zyn van zand
:*Wan vô de deure is er ier nen tank of twêe beland
:*In velo rydn es meugelik mo 't is wel ambetant
:* 't Kom vlammn uut de ground wo da je petattn ad geplant

::refrein:
::* 't Is nôoit soai in den oorlog, 't is oltyd 'n twa te doen in den oorlog

:*Gsm en sms, da goat ier nie mi goan
:*want mynen dynamo is nie genoeg vôor ip te loadn
:* 'k Kryge gin emails nie mi met domme dingn in
:*Konins zyn der nie mi dus 'k zoe nie geirn een katte zyn

:refrein

:* 'k Ben gestopt me smôorn, 't is gin pointe nie mir an
:* 't stiekt ier hêel noa rôok, van verbrande autobandn
:* 'k Goa deserteern, trekt ier under ne plan
:* 'k Drage myn videos nie binn, moa da zal wel nie mi besann...

:refrein

:*We stoan nu ollemolle met de rugge tegen de meur
:*Oe lange kan die woanzin nu in feite nog deurn?
:*Kunn ze elkoar meskien, ni geweune ne kê belln?
Geef mie een glas

**Geef mie een glas**, of volgens de , **Geef my een glas**, es e nummer van de ploate In de fik, de twêede ploate van Flip Kowlier.  't Es een zêer rustig, melancholisch liedje.

## Den tekst
:*A de koas noa beuter smakt, a 'k nie mi were gerakt (?)
:*A myn imde an de rugge plakt, is de ground in skoamte weggezakt

:*A 'n tv zêer doet an myn ôgen, a 'k gin compassie mir kan tôgen

:*de frigo is bykan leeg, in samensproake met zyne boas
:*’t brôod smakt nog noa den deeg, ’t is nie mi wik dat was

:*A 'k ik wakker benne, a 'k moe sloapn, a 'k overdag zitte te goapn
:*A de koas noa beuter smakt, at de deure meer en meer krakt
:*A 't de verleidingn van beneen nie intressant mi zyn

::refrein:
::*A 'k ik wakker benne, a 'k moe sloapn, a 'k overdag zitte te goapn
::*A 't peizn niet overgoat, vergeet ik dat soms anders was
::''geef my een glas

:refrein